Mark Harmon
Mark Harmon (fæddur Thomas Mark Harmon, 2. september 1951) er bandarískur leikari sem er þekktastur fyrir hlutverk sín í NCIS, Chicago Hope og St. Elsewhere.

Einkalíf 
Harmon fæddist í Burbank, Kaliforníu í bandaríkjunum. Stundaði nám við Los Angeles Pierce College en skipti yfir í Kaliforníuháskólann í Los Angeles þaðan sem hann útskrifaðist með B.A. gráðu í samskiptum árið 1974. Var valinn fallegasti maður ársins 1986 af People´s tímaritinu. Harmon giftist leikkonunni Pam Dawber árið 1987 og saman eiga þau tvo stráka.

Þann 1. október 2012 var Harmon heiðraður með stjörnu á Hollywood Walk of Fame göngugötunni sem er staðsett við 6253 Hollywood Blvd.

Fótboltaferill 
Spilaði amerískan fótbolta sem leikstjórnandi á meðan hann stundaði nám. Var leikstjórnandi UCLA Bruins liðsins árin 1972 – 1973. Fékk hann National Football Foundation verðlaunin fyrir fjölhæfni sína árið 1973.Þau tvö ár sem hann var leikstjórnandi liðsins þá vann Kaliforníuháskólinn 17 leiki en tapaði aðeins 5. Var árið 2010 gefinn inn í íþróttaheiðurshöll Pierce College skólans.

Ferill

Leikhús 
Harmon hefur leikið í nokkrum uppfærslum í Los Angeles og Toronto. Kom fram sem Bobby í Wrestlers og The Wager í The Cast Theatre í Los Angeles. Í lok áttunda áratugsins var hann hluti af uppfærslunni Key Exchange í Kanada. Fékk tækifæri til þess að leika gegn eiginkonu sinni Pam Dawber í uppfærslunni af Love Letters.

Sjónvarp
Fyrsta sjónvarpsframkoma hans var í Kellogg's sjónvarpsauglýsingu með föður sínum. Fyrsta hlutverk hans í sjónvarpsþætti var í Ozzie's Girls frá 1973. Sem fylgdi á eftir með gestahlutverkum þáttum á borð við Adam-12, Police Woman, Centennial og 240-Robert. Fyrsta stóra hlutverk hans var í Flamingo Road sem Fielding Carlisle. Serían lifði stutt og eftir hana þá fékk hann hlutverk í  St. Elsewhere árið 1983 sem læknirinn Robert Caldwell sem hann lék til ársins 1986. En persóna hans var samkynhneigð og var látin smitast af alnæmisveirunni,varð söguþráðurinn þekktur fyrir að vera fyrsti sinnar tegundar í sjónvarpi þar sem aðalpersóna hlýtur veiruna. Lék rannsóknarlögreglufulltrúann Dickie Cobb í sjónvarpsþættinum Reasonable Doubts frá árunum 1991-1993. Árið 1996 þá var honum boðið hlutverk í Chicago Hope sem læknirinn Jack McNeil. Lék síðan leyniþjónustumanninn Simon Donovan í The West Wing sem lífvörður C.J. Cregg. Hefur síðan 2003 leikið NCIS alríkisfulltrúann Leroy Jethro Gibbs í CBS dramaþættinum NCIS.

Kvikmyndir
Harmon lék í fyrstu kvikmynd sinn árið 1978 í Comes a Horseman. Hefur síðan þá komið í kvikmyndum á borð við: The Presidio, Wyatt Earp, Fear and Loathing in Las Vegas og Chasing Liberty.

Kvikmyndir og sjónvarp

Framleiðandi 
1995: Charlie Grace (6 þættir)
2008-til dags:  NCIS (67 þættir)
2011: Prey (Í frumvinnslu)

Leikstjóri 
1999-2000: Chicago Hope (2 þættir)
2002: Boston Public (2 þættir)

Verðlaun og tilnefningar 
Emmy verðlaunin
 2002: Tilnefndur sem besti gestaleikari í drama seríu fyrir The West Wing.
 1977: Tilnefndur sem besti aukaleikari í grín eða drama sérþætti fyrir Eleanor and Franklin: The White House Years.

Golden Boot verðlaunin
 2005: Golden Boot verðlaunin.

Golden Globes verðlaunin
 1993: Tilnefndur fyrir bestan leik í drama seríu fyrir Reasonable Doubts.
 1992: Tilnefndur fyrir bestan leik í míni-seríu eða sjónvarpsmynd fyrir After the Promise.
 1987: Tilnefndur fyrir bestan leik í míni-seríu eða sjónvarpsmynd fyrir The Deliberate Stranger.

National Football Foundation
 1973: Verðlaun fyrir bestu fjölhæfnina.

People´s Choice verðlaunin
 2011: Tilnefndur sem uppáhalds leikari í drama seríu fyrir NCIS.
 2010: Tilnefndur sem uppáhalds glæpabaráttumaður fyrir NCIS.

Tilvísanir

Heimildir

Tenglar 
 
 http://www.cbs.com/primetime/ncis/cast/mark-harmon/ Mark Harmon á heimasíðu NCIS á CBS heimasíðunni

Harmon, Mark